الاحتلال الايرانى للجزر الاماراتيه

الاحتلال الايرانى للجزر الإماراتيه التلات فى يوم 30 نوفمبر سنة 1971، وقبل أيام قليله من اعلان استقلال دولة الامارات العربيه المتحده فى 2 ديسمبر 1971، قامت ايران باحتلال 3 جزر إماراتيه: طنب الكبرى وطنب الصغرى اللى بيتبعوا امارة راس الخيمه، وجزيره أبو موسى اللى بتتبع اماره الشارقه. والجدير بالذكر ان الاحتلال ده حصل فى وقت كانت فيه الامارات العربيه المتحده على وشك الاستقلال من الحمايه البريطانيه، واستغلت ايران الفرصه دى عشان تفرض سيطرتها بالقوه على الجزر الإماراتيه.

تصغير|الخليج الفارسی والجزر العربيه التلات طنب الكبرى وطنب الصغرى وجزيرة أبو موسى

 تاريخ القضيه 
ترجع جذور الأطماع الايرانيه فى الجزر العربيه لحد القرن الـ18، لما قدره القواسم يفرضوا سيطرتهم على سواحل الخليج العربى الجنوبيه، سواء الناحيه الشرقيه أو الغربيه. الوجود العربى فى المناطق دى ماكانش جديد، لأن عرب الساحل العربى كانو متعودين يعملوا إمارات عربيه خاصة بيهم ممتدة بطول الساحل الشرقى للخليج.

الإمارات دى ابتدت من إماره بنى كعب اللى كانت فى منطقه المحمره (عربستان)، وبعدها إماه بوشهر اللى كان بيحكمها أتباع الشيخ ناصر آل مذكور، والمعروفين فى التاريخ باسم “النصور”. كمان كان فيه عرب بندر ريق، وبعدهم سلسلة مشيخات لقبائل عربيه مختلفة عاشت على طول الساحل، لحد مدينة بندر لنجه، اللى كانت العاصمه القاسميه هناك، واللى بتقع تقريبا قصاد إماره راس الخيمه.

 الاسباب 
 اسباب استراتيجيه 
رغم إن الجزر التلاته مساحتها صغيره، إلا إن أهميتها الإستراتيجيه والاقتصاديه كبيره جدًا، وده السبب الرئيسى فى الصراع عليها. الجزر دى موجوده فى منطقة حساسة اوى فى الخليج العربى، و قرب ها بتمر الممرات الآمنه للملاحه البحريه. كمان، الجزر دى بتشرف على مضيق هرمز، اللى بيعدى منه كل يوم حوالى 40% من الإنتاج العالمى للنفط، وبيوصل بين خليج عُمان و الخليج العربى، اللى هو الطريق الرئيسى للمحيط الهندى.

بالتالي، اللى يسيطر على الجزر دى يقدر يتحكم فى حركة المرور البحرى فى الخليج العربى. وبسبب موقعها الجغرافى المميز، الجزر دى تعتبر نقطة استراتيجية للاستخدامات العسكريه، وده بيخليها موقع مثالى لمراقبة المراكب اللى بتعدى فى الخليج. أما سواحلها، فهى مناسبه اوى كمخبأ للغواصات وقواعد إنزال آمنة، لأن مياهها عميقة وبتصلح لإقامة منشآت عسكريه.

 اسباب اقتصاديه 
ومن الناحيه الاقتصاديه، الجزر التلاته دى غنية بثروات طبيعيه مهمه زى النفط، و أكسيد الحديد الأحمر، وكبريتات الحديد، والكبريت. و فى سنة 1972، أعلن حاكم الشارقه وقتها، سلطان بن محمد القاسمى، عن اكتشاف البترول فى الميه الإقليميه لجزيرة أبو موسى. وبعدها، حكومه الشارقه منحت واحدة من الشركات الأمريكيه امتيازات التنقيب عن البترول هناك، وبالفعل تم تصدير أول شحنة منه سنة 1974.

ورغم إن مستويات الإنتاج قلت بعد كده، إلا إن احتمال وجود احتياطيات نفطية فى المنطقة لسه قائم.

 شوف كمان 
 اماره لنجه

 لينكات برانيه 
 United Nations Report of the Secretary General on the work of the Organnisaion، 16 june 1971 to 15 june 1972.
 Bathurst & Northcutt، op. cit ,pp. 11 – 14.
 United Nation، Report of Secretary General، Offical Records، 27 the Secsion pp. 76 – 77
 التحديات ذات الجذور التاريخية اللى تواجه دولة الإمارات العربية المتحدة (2007). د. فاطمة الصايغ. مركز الإمارات للدراسات والبحوث الإستراتيجية: أبو ظبى.
 تاريخ لنجة، حاضرة العرب على الساحل الشرقى للخليج العربي، تأليف حسين بن على العباسى.
 الجزر الاماراتيه المحتله
 عرب الهوله : تاريخ العرب المجيد فى جنوب ايران

 المصادر 

 United Nations Report of the Secretary General on the work of the Organnisaion، 16 june 1971 to 15 june 1972.
 Bathurst & Northcutt، op. cit ,pp. 11 – 14.
 United Nation، Report of Secretary General، Offical Records، 27 the Secsion pp. 76 – 77
 التحديات ذات الجذور التاريخية اللى تواجه دولة الإمارات العربية المتحدة (2007). د. فاطمة الصايغ. مركز الإمارات للدراسات والبحوث الإستراتيجية: أبو ظبى.
 تاريخ لنجة، حاضرة العرب على الساحل الشرقى للخليج العربي، تأليف حسين بن على العباسى.

تصنيف:ايران
تصنيف:الامارات